ГIакълуялъулгун лъаялъул рахъалъ ралъдал гъварилъиялде щварал, жидер гIумруялъулъги, захIматалъулаб хIаракатчилъиялъулъги улка тун къватIирехунги машгьурлъарал, гьунар-пагьму бугел гIадамал гIураб район ккола нилъер.
50-70 соназда район букIана халкъияб магIишаталъул киналниги бутIаби церетIезариялъул рахъалъ республикаялдаго цебесеб кьерда. Гьелъие гIиллалъунги букIана ишалъулъ жавабчилъиги тIалабчилъиги цIикIкIинабун гьабулеб букIараб хIалтIи ва цебе лъураб масъала тIубазабиялда хадуб букIинабулеб хъаравуллъи.
Бокьун буго, гьаб макъалаялда, жакъа нилъгун гьечIев, тIолабгожиндир гIумру районалъул ва халкъалъул лъикIаб букIинеселъе гIоло кьурав, ШапихIажи Пабдулаевич Писаевасул хIаракатчилъиялъул хIакъалъулъ бицине. КIикъоялда анцIгогIан соналъ цIияб общество гIуцIиялъул цебесеб кьерда вукIарав Ш-XI. ГIисаевас жиндирго къисмат бухьинабуна гIагараб районалъулгун ва Дагъистаналъулгун. Районалъул гIадамазда, хасго чIахIияб гIелалда, гьев лъалаан бажари бугев гIуцIарухъан, халкъалъул мурадал тIуразаризе гIашикъав, камилаб гIакълуялъул ва политикияб камиллъи цIубарав цIикIкIарав инсан хIисабалда.